ai4bharat/Pralekha huggingface dataset:
ఆర్థిక మంత్రిత్వ శాఖ
వాషింగ్టన్ డీసీలో ఎఫ్ఏటీఎఫ్ మంత్రుల సమావేశానికి హాజరయిన ఆర్థిక మంత్రి శ్రీమతి నిర్మలా సీతారామన్
కేంద్ర ఆర్థిక, కార్పొరేట్ వ్యవహారాల మంత్రి శ్రీమతి నిర్మలా సీతారామన్, 2022 ఏప్రిల్ 21న వాషింగ్టన్ డీసీ నగరంలో జరిగిన ఎఫ్ఏటీఎఫ్ సమావేశానికి హాజరయ్యారు, ప్రపంచ బ్యాంక్ గ్రూపు, ఇంటర్నేషనల్ మానిటరీ ఫండ్  2022- వసంత సమావేశాలతో పాటు దీనిని నిర్వహించారు. ఈ సమావేశం ప్రధానంగా 2022-24 సంవత్సరాలకు సంబంధించి ఎఫ్ఏటీఎఫ్ యొక్క వ్యూహాత్మక ప్రాధాన్యతలను ఆమోదించడం ద్వారా మంత్రుల వ్యూహాత్మక దిశను అందించడంపై దృష్టి సారించింది. ఈ సమావేశః ఎఫ్ఏటీఎఫ్ గ్లోబల్ నెట్వర్క్ వ్యవస్థలను మరింతగా బలోపేతం చేసే వ్యూహాత్మక ప్రాధాన్యతల పంపిణీకి తగు నిధులను నిర్ధారించడానికి వీలుగా మంత్రులలో నిబద్ధతను బలోపేతం చేస్తుంది. అంతర్జాతీయ ప్రయోజనకరమైన యాజమాన్య పారదర్శకతను పెంపొందించడం, నేర ఆస్తులను మరింత సమర్థవంతంగా రికవరీ చేసేలా సామర్థ్యాలను పెంచడం, డిజిటల్ పరివర్తనను పెంచడం, ఎఫ్ఏటీఎఫ్ వ్యూహాత్మక ప్రాధాన్యతల కోసం స్థిరమైన నిధులను నిర్ధారించడం వంటివి చేపట్టడానికి ఇది ఎంతగానో దోహదం చేస్తుంది. ఈ సమావేశంలో, ఆర్థిక మంత్రి మనీలాండరింగ్, ఉగ్రవాదులకు నిధులు, మరియు ప్రొలిఫరేషన్ ఫైనాన్సింగ్పై పోరాడటానికి భారతదేశం యొక్క నిబద్ధతను పునరుద్ఘాటించారు.ప్రయోజనకరమైన యాజమాన్య పారదర్శకత, ఆస్తుల పునరుద్ధరణ మరియు ప్రపంచ ఆర్థిక వ్యవస్థను పరిరక్షించడంలో ఎఫ్ఏటీఎఫ్ చేసిన కృషిని గుర్తింపుగా అభినందించారు. కేంద్ర మంత్రి శ్రీమతి నిర్మలా సీతారామన్ వ్యూహాత్మక ప్రాధాన్యతలకు మద్దతునిచ్చారు.మనీలాండరింగ్, టెర్రరిస్ట్ ఫైనాన్సింగ్ మరియు సామూహిక విధ్వంసక ఆయుధాల విస్తరణకు ఫైనాన్సింగ్కు వ్యతిరేకంగా ప్రపంచ కూటమిగా ఎఫ్ఎటీఎఫ్ చేస్తున్న ప్రయత్నాలకు అవసరమైన వనరులు, తగిన మద్దతును అందించడానికి భారతదేశం కట్టుబడి ఉందని తెలిపారు.
రక్షణ మంత్రిత్వ శాఖ
భారత వైమానిక దళం కోసం అధునాతన చాఫ్ టెక్నాలజీని అభివృద్ధి చేసిన డిఆర్డీఓ
'ఆత్మ నిర్భర్ భారత్' దిశగా డిఆర్డీఓ మరొక అడుగు అని అభివర్ణించిన రక్షణ మంత్రి శ్రీ రాజ్నాథ్ సింగ్.
ప్రధాన అంశాలు:
యుద్ధ విమానాలను శత్రు రాడార్ నుండి రక్షించే సాంకేతికత
పెద్ద పరిమాణంలో ఉత్పత్తి కోసం పరిశ్రమకు బదిలీ
విజయవంతమైన యూజర్ ట్రయల్స్ తర్వాత భారతీయ వైమానిక దళంలో చేర్చడానికి ప్రక్రియ ప్రారంభం
‘ఆత్మ నిర్భర్ భారత్’ దిశగా డిఆర్డీఓ మరో అడుగు అని రక్షణ మంత్రి పేర్కొన్నారు.
డిఫెన్స్ రీసెర్చ్, డెవలప్మెంట్ ఆర్గనైజేషన్  భారత వైమానిక దళం  యుద్ధ విమానాలను శత్రు రాడార్ ముప్పు నుండి రక్షించడానికి ఒక అధునాతన చాఫ్ టెక్నాలజీని అభివృద్ధి చేసింది. డిఆర్డీఓ లాబొరేటరీ అయిన డిఫెన్స్ లాబొరేటరీ జోధ్పూర్ అధునాతన చాఫ్ మెటీరియల్, చాఫ్ క్యాట్రిడ్జ్ -118/I ను డిఆర్డీఓ పూణే ఆధారిత ప్రయోగశాల హై ఎనర్జీ మెటీరియల్స్ రీసెర్చ్ లాబొరేటరీ  కలిసి ఐఏఎఫ్ గుణాత్మక అవసరాలకు అనుగుణంగా అభివృద్ధి చేసింది. విజయవంతమైన యూజర్ ట్రయల్స్ పూర్తయిన తర్వాత ఇండియన్ ఎయిర్ ఫోర్స్ ఈ టెక్నాలజీని ప్రవేశపెట్టే ప్రక్రియను ప్రారంభించింది.
నేటి ఎలక్ట్రానిక్ యుద్ధ పద్ధతిలో, ఆధునిక రాడార్ ముప్పు కారణంగా యుద్ధ విమానాల మనుగడ ప్రధాన ఆందోళన కలిగిస్తుంది. విమానాల మనుగడను నిర్ధారించడానికి, ఇన్ఫ్రా-రెడ్, రాడార్ ముప్పునకు వ్యతిరేకంగా నిష్క్రియాత్మక జామింగ్ను అందించే కౌంటర్ మెజర్ డిస్పెన్సింగ్ సిస్టమ్  ఉపయోగించబడుతుంది. చాఫ్ అనేది యుద్ధ విమానాలను శత్రు రాడార్ బెదిరింపుల నుండి రక్షించడానికి ఉపయోగించే ఒక క్లిష్టమైన రక్షణ సాంకేతికత. ఈ సాంకేతికత ప్రాముఖ్యత ఏమిటంటే, గాలిలో మోహరించిన చాఫ్ మెటీరియల్ చాలా తక్కువ పరిమాణంలో యుద్ధ విమానాల భద్రతను నిర్ధారించడానికి శత్రువుల క్షిపణులను తిప్పికొట్టడానికి పని చేస్తుంది. భారత వైమానిక దళం వార్షిక రోలింగ్ అవసరాలను తీర్చడానికి పెద్ద మొత్తంలో ఉత్పత్తి చేయడానికి దీనిని పరిశ్రమకు ఇచ్చారు.
రక్షణ మంత్రి శ్రీ రాజ్నాథ్ సింగ్ డిఆర్డీఓ, ఐఏఎఫ్, పరిశ్రమను ఈ క్లిష్టమైన సాంకేతికత స్వదేశీ అభివృద్ధికి ప్రశంసించారు, వ్యూహాత్మక రక్షణ సాంకేతికతలలో ‘ఆత్మ నిర్భర్ భారత్’ దిశగా డిఆర్డీఓ మరొక ముందడుగుగా పేర్కొన్నారు. భారత వైమానిక దళాన్ని మరింత బలోపేతం చేసే ఈ అధునాతన సాంకేతిక పరిజ్ఞానాన్ని విజయవంతంగా అభివృద్ధి చేయడానికి సహకరించిన బృందాలను రక్షణ శాఖ ఆర్ అండ్ డి, డిఆర్డీఓ ఛైర్మన్ డాక్టర్ జి. సతీష్ రెడ్డి అభినందించారు.
ప్రధాన మంత్రి కార్యాలయం
విద్యావాచస్పతి బన్నంజే గోవిందచార్య మృతి పట్ల సంతాపం ప్రకటించిన - ప్రధానమంత్రి
విద్యావాచస్పతి బన్నంజే గోవిందచార్య మృతి పట్ల ప్రధానమంత్రి శ్రీ నరేంద్ర మోదీ విచారం వ్యక్తం చేశారు.
ఈ మేరకు ప్రధానమంత్రి సామాజిక మాధ్యమం ద్వారా ఒక ట్వీట్ చేస్తూ, "విద్యావాచస్పతి బన్నంజే గోవిందచార్య గారు సాహిత్యానికి చేసిన గొప్ప కృషి చిరస్మరణీయం. సంస్కృత, కన్నడ భాషల పట్ల ఆయనకున్న అభిరుచి ప్రశంసనీయం. ఆయన రచనలు భావి తరాలను ప్రభావితం చేస్తూనే ఉంటాయి. ఆయన అస్తమయం నన్నెంతో బాధకు గురిచేసింది. వారి కుటుంబ సభ్యులకు నా సానుభూతి తెలియజేస్తున్నాను. ఓం శాంతి." అని పేర్కొన్నారు.
నీతి ఆయోగ్
అటల్ ఇన్నోవేషన్ మిషన్ పొడిగింపుకు మంత్రివర్గం ఆమోదం
10000 అటల్ టింకరింగ్ ల్యాబ్స్; 101 అటల్ ఇంక్యుబేషన్ సెంటర్లు; 50 అటల్ కమ్యూనిటీ ఇన్నోవేషన్ సెంటర్లు ఏర్పాటు
అటల్ న్యూ ఇండియా ఛాలెంజ్ ల ద్వారా 200 స్టార్టప్ లకు మద్దతు
రూ.2000 కోట్లకు పైగా ఖర్చు
ప్రధాన మంత్రి శ్రీ నరేంద్ర మోదీ అధ్యక్షతన
సమావేశ మైన కేంద్ర మంత్రివర్గం అటల్ ఇన్నోవేషన్ మిషన్ ను 2023 మార్చి వరకు కొనసాగించడానికి ఆమోదం తెలిపింది. దేశంలో ఒక సృజనాత్మక సంస్కృతి , వ్యవస్థాపక పర్యావరణ వ్యవస్థను సృష్టించే లక్ష్యం పై ఎఐఎమ్ పనిచేస్తుంది. ఎఐఎమ్ వివిధ కార్యక్రమాల ద్వారా ఈ లక్ష్య సాధన దిశగా పని చేస్తుంది.
ఎఐఎం ద్వారా సాధించేందుకు ఉద్దేశించిన లక్ష్యాలు:10000 అటల్ టింకరింగ్ ల్యాబ్ లు
 ఏర్పాటు చేయడం101 అటల్ ఇంక్యుబేషన్ సెంటర్లు  ఏర్పాటు చేయడం50 అటల్ కమ్యూనిటీ ఇన్నోవేషన్ సెంటర్ లు  ఏర్పాటు చేయడంఅటల్ న్యూ ఇండియా ఛాలెంజెస్ ద్వారా 200 స్టార్టప్ లకు మద్దతు ఇవ్వడం.
మొత్తం బడ్జెట్ వ్యయం రూ.2000+ కోట్లు స్థాపన , లబ్ధిదారులకు మద్దతు ఇచ్చే ప్రక్రియలో ఖర్చు చేయబడుతుంది.
2015 బడ్జెట్ ప్రసంగంలో గౌరవ ఆర్థిక మంత్రి ప్రకటనకు అనుగుణంగా నీతి ఆయోగ్
ఆధ్వర్యంలో ఈ మిషన్ ను ఏర్పాటు చేశారు.పాఠశాల, విశ్వవిద్యాలయం, పరిశోధనా సంస్థలు, ఎం ఎస్ ఎం ఇ
ఇంకా పరిశ్రమ స్థాయిల్లో జోక్యాల ద్వారా దేశవ్యాప్తంగా సృజనాత్మకత , వ్యవస్థాపక సంబంధ పర్యావరణ వ్యవస్థను సృష్టించడం ప్రోత్సహించడం ఈ మిషన్ లక్ష్యాలు. మౌలిక సదుపాయాల కల్పన , సంస్థాగత నిర్మాణం రెండింటిపైనా ఎఐఎం దృష్టి సారించింది. ఈ ఉదాహరణల ద్వారా స్పష్టమవుతున్నట్లుగా, ఎఐఎమ్ జాతీయంగానూ, అంతర్జాతీయం గా కూడా ఇన్నోవేషన్ ఎకోసిస్టమ్ ని అనుసంధానం చేయడం పై పనిచేసింది:
సృజనాత్మకత , వ్యవస్థాపకతపై సంఘటిత సహకారాన్ని పెంపొందించడానికి రష్యాతో ఎఐఎమ్ - సిరియస్ స్టూడెంట్ ఇన్నోవేషన్ ఎక్స్ఛేంజ్ ప్రోగ్రామ్, ఎఐఎమ్ - ఐసిడికె  డెన్మార్క్ తో వాటర్ ఛాలెంజ్, ఆస్ట్రేలియాతో ఐఎసిఇ  వంటి వివిధ అంతర్జాతీయ సంస్థలతో ఎఐఎమ్ ద్వైపాక్షిక సంబంధాలను నెలకొల్పింది.
భారత్ సింగపూర్ మధ్య ఇన్నోవేషన్ స్టార్టప్ శిఖరాగ్ర సదస్సు ‘ఇన్ స్ప్రెన్యూర్‘
విజయవంతం కావడంలో ఏఐఎం లు కీలక పాత్ర పోషించాయి.
రక్షణ రంగంలో ఆవిష్కరణలతో పాటు కొనుగోళ్లను ప్రోత్సహిస్తున్న డిఫెన్స్ ఇన్నోవేషన్ ఆర్గనైజేషన్ ను ఏర్పాటు చేయడానికి రక్షణ మంత్రిత్వ శాఖతో ఏఐఎం భాగస్వామ్యం కుదుర్చుకుంది.
గత సంవత్సరాలలో, దేశ వ్యాప్తంగా
ఆవిష్కరణ కార్యకలాపాలను ఏకీకృతం
చేసేందుకు ఒక సంస్థాగత యంత్రాంగాన్ని అందించడానికి ఎఐఎం కృషి చేసింది. తన కార్యక్రమాల ద్వారా, ఇది లక్షలాది మంది పాఠశాల పిల్లలలో సృజనాత్మకతను తీసుకువచ్చింది. ఎఐఎం మద్దతు ఉన్న స్టార్టప్ లు ప్రభుత్వం , ప్రైవేట్ ఈక్విటీ ఇన్వెస్టర్ల నుంచి 2000+ కోట్లు సమీకరించాయి. ఇంకా అనేక వేల ఉద్యోగాలను సృష్టించాయి. ఎఐఎం జాతీయ ప్రయోజనాలకు సంబంధించిన అంశాలపై అనేక ఆవిష్కరణ సవాళ్లను కూడా అమలు చేసింది. కలిసి, ఎఐఎం కార్యక్రమాలు అన్నీ కలసి ఇన్నోవేషన్ ఎకోసిస్టమ్లో 34 రాష్ట్రాలు , కేంద్ర పాలిత ప్రాంతాల ఎక్కువ భాగస్వామ్యాన్ని ప్రేరేపించడం ద్వారా భారతదేశ జనాభా డివిడెండ్ను పెంచే లక్ష్యంతో ఉన్నాయి.
అటల్ ఇన్నోవేషన్ మిషన్ పొడిగింపుకు క్యాబినెట్ ఆమోదంతో, సృజనాత్మకత, వ్యవస్థాపకతలో నిమగ్నం కావడం మరింత సులభం అయ్యే సమ్మిళిత సృజనాత్మక పర్యావరణ వ్యవస్థను సృష్టించడానికి ఎఐఎం మరింత గొప్ప బాధ్యతను తీసుకుంటుంది.
ప్రధాన మంత్రి కార్యాలయం
హిందీ చలనచిత్రాల నుండి సంభాషణల ను ఊతం గా తీసుకొని హిందీదివస్ ను వేడుక గా జరుపుకొన్నందుకు ఇజ్ రాయల్ దౌత్య కార్యాలయాన్ని ప్రశంసించినప్రధాన మంత్రి
హిందీ చలనచిత్రాల లోని సుప్రసిద్ధ సంభాషణల ను ఆధారం గా చేసుకొని ఇజ్ రాయల్ యొక్క దౌత్య కార్యాలయం హిందీ దివస్ తాలూకు వేడుకల ను జరుపుకోవడాన్ని ప్రధాన మంత్రి శ్రీ నరేంద్ర మోదీ ప్రశంసించారు. ఆ దౌత్య కార్యాలయం యొక్క ప్రయాస ఉప్పొంగిపోయేటట్టు చేసేది గా ఉంది అని ప్రధాన మంత్రి అన్నారు.
ఎక్స్ మాధ్యం లో ప్రధాన మంత్రి ఒక పోస్ట్ ను పెడుతూ, అందులో -
‘‘సంప్రదాయం, ప్రతిష్ఠ, క్రమశిక్షణ... ఇవి ఈ ఇజ్ రాయల్ దౌత్య కార్యాలయాని కి మూడు స్తంభాలు గా ఉన్నాయి.
భారతీయ చలన చిత్రాల సంభాషణ ల మాధ్యం ద్వారా హిందీ భాష కు సంబంధించి ఇజ్ రాయల్ దౌత్య కార్యాలయం ఒడిగట్టిన ఈ యొక్క ప్రయాస ఉప్పొంగి పోయేటట్లు చేసేది గా ఉంది.’’ అని పేర్కొన్నారు.
(
ఆర్థిక మంత్రిత్వ శాఖ
‘3.96 శాతం జి.ఎస్. 2022’, ‘5.15 శాతం జి.ఎస్. 2025’, ‘5.85 శాతం జి.ఎస్. 2030’ మరియు ‘కొత్త జి.ఎస్.2061’ - అమ్మకానికి వేలం 
భారత ప్రభుత్వం , ఈ దిగువ పేర్కొన్న ప్రభుత్వ సెక్యూరిటీ ల అమ్మకం  ప్రకటించింది.
- ధర ఆధారిత వేలం ద్వారా `2,000 కోట్ల  ప్రకటిత మొత్తానికి ‘3.96 శాతం ప్రభుత్వ సెక్యూరిటీ-2022’;
- ధర ఆధారిత వేలం ద్వారా 11,000 కోట్ల  ప్రకటిత మొత్తానికి ‘5.15 శాతం ప్రభుత్వ సెక్యూరిటీ-2025';
- ధర ఆధారిత వేలం ద్వారా 11,000 కోట్ల  ప్రకటిత మొత్తానికి ‘5.85 శాతం ప్రభుత్వ సెక్యూరిటీ-2030’;
- దిగుబడి ఆధారిత వేలం ద్వారా `7,000 కోట్ల  ప్రకటిత మొత్తానికి‘ కొత్త ప్రభుత్వ సెక్యూరిటీ-2061’.
పైన పేర్కొన్న ప్రతి సెక్యూరిటీలకు `2,000 కోట్ల వరకు అదనపు సభ్యత్వాన్ని నిలుపుకునే అవకాశం భారత ప్రభుత్వానికి ఉంటుంది. 2021 ఫిబ్రవరి, 18వ తేదీ గురువారం రోజున బహుళ ధరల పద్ధతిని ఉపయోగించి, ముంబై, పోర్టు లోని భారతీయ రిజర్వ్ బ్యాంకు, ముంబై ఆఫీస్, ఈ వేలాన్ని నిర్వహిస్తుంది.
ప్రభుత్వ సెక్యూరిటీల వేలంలో పోటీ లేని బిడ్డింగ్ సౌకర్యం కోసం పథకం ప్రకారం సెక్యూరిటీల అమ్మకం యొక్క ప్రకటిత మొత్తంలో 5 శాతం వరకు అర్హత ఉన్న వ్యక్తులు మరియు సంస్థలకు కేటాయించబడుతుంది.
2021 ఫిబ్రవరి 18వ తేదీన భారతీయ రిజర్వు బ్యాంకు కోర్ బ్యాంకింగ్ సొల్యూషన్  వ్యవస్థపై వేలం కోసం పోటీ మరియు పోటీ లేని బిడ్లను ఎలక్ట్రానిక్ విధానంలో సమర్పించాలి. పోటీ లేని బిడ్లను ఉదయం గం. 10.30 ని. మరియు ఉదయం గం. 11.00 ని. మధ్య సమర్పించాలి. కాగా, పోటీ బిడ్లను ఉదయం గం. 10.30 ని. మరియు ఉదయం గం. 11.30 ని. మధ్య సమర్పించాలి.
2021 ఫిబ్రవరి, 18వ తేదీ, గురువారం రోజున వేలం ఫలితం ప్రకటించబడుతుంది, విజయవంతమైన బిడ్డర్లు 2021 ఫిబ్రవరి, 22వ తేదీ, సోమవారం రోజుకల్లా మొత్తం చెల్లించవలసి ఉంటుంది.
భారతీయ రిజర్వ్ బ్యాంక్ జారీ చేసిన 'కేంద్ర ప్రభుత్వ సెక్యూరిటీలలో లావాదేవీలు జారీ చేసినప్పుడు' మార్గదర్శకాలకు అనుగుణంగా సెక్యూరిటీలు “జారీ చేసినప్పుడు” ట్రేడింగ్ కు అర్హులు. 2018 జూలై, 24వ తేదీ నాటి ఆర్.బి.ఐ/2018-19/25 ఎప్పటికప్పుడు సవరించబడింది.
గృహ నిర్మాణం మరియు పట్టణ వ్యవహారాల మంత్రిత్వ శాఖ
వ్యర్థ పదార్థాల సమర్థ నిర్వహణ తో జీవవైవిధ్య పరిరక్షణ
ప్రపంచ పర్యావరణ దినోత్సవం 2020 న ఎంహెచ్యుఎ వరుస సలహాలను విడుదల చేసింది
ప్రపంచ పర్యావరణ దినోత్సవం-2020 సందర్భంగా, గృహనిర్మాణ, పట్టణ వ్యవహారాల శాఖ  సహాయ మంత్రి  శ్రీ హర్దీప్ సింగ్ పూరి న్యూఢిల్లీ లోని నిర్మాణ్ భవన్ లో జరిగిన ఒక కార్యక్రమంలో సలహాల శ్రేణిని ప్రారంభించారు. ‘ వ్యర్థ పదార్థాలను ప్రభావవంతంగా నిర్వహణ తో జీవవైవిధ్య పరిరక్షణ' అనే కార్యక్రమంలో వెబ్కాస్ట్ ప్రత్యక్ష ప్రసారం అయ్యింది. ఎంహెచ్యుఎ కార్యదర్శి శ్రీ దుర్గాశంకర్ మిశ్రా, జాయింట్ సెక్రటరీ మరియు నేషనల్ మిషన్ డైరెక్టర్, స్వచ్ఛ భారత్ మిషన్-అర్బన్  శ్రీ వి.కె. జిందాల్ పాల్గొన్నారు.
విడుదల చేసిన మూడు ముఖ్య సలహాలలో 'మునిసిపల్ సాలిడ్ వేస్ట్  కోసం మెటీరియల్ రికవరీ ఫెసిలిటీస్ ,' ల్యాండ్ఫిల్ రిక్లమేషన్ ' ఆన్-సైట్, ఆఫ్-సైట్ మురుగునీటి నిర్వహణ పద్ధతులపై' కన్సల్టేటివ్ డాక్యుమెంట్  ఉన్నాయి. 'ఎస్బిఎం-యు కింద సెంట్రల్ పబ్లిక్ హెల్త్ అండ్ ఎన్విరాన్మెంటల్ ఇంజనీరింగ్ ఆర్గనైజేషన్  తయారుచేసింది. ఈ కార్యక్రమంలో మంత్రి మాట్లాడుతూ, “ఈ రోజున, జీవవైవిధ్య పరిరక్షణ, సమర్థవంతమైన వ్యర్థ పదార్థాల నిర్వహణ మధ్య అంతర్గత సంబంధాన్ని బలోపేతం చేయడానికి మనకు అవకాశం లభించింది. స్వచ్ఛత, జీవవైవిధ్య పరిరక్షణ మధ్య అవినాభావ సంబంధం ఉంది” అని అన్నారు. “2014 లో గౌరవ ప్రధానమంత్రి ఎస్బిఎం-యు ప్రారంభించినప్పుడు, పట్టణ ఇండియాబహిరంగ మలవిసర్జన రహితం చేయాలనే లక్ష్యంతో పాటు, 100% శాస్త్రీయ ఘన వ్యర్థ పదార్థాల నిర్వహణ. ఈ రెండు రంగాలలో మనం గణనీయమైన ప్రగతి సాధించాము" అని మంత్రి తెలిపారు. మల వ్యర్థం నిర్వహణపై ప్రచారం కోసం టూల్కిట్ను మంత్రిత్వ శాఖ విడుదల చేసింది. టూల్కిట్ ఇంగ్లీషుతో పాటు 10 భారతీయ భాషలలో సృజనాత్మకతతో ఉంది. ఈ విధంగా వ్యర్థ నిర్వహణలో అనుసరించే వివిధ వ్యూహాలు దేశంలో స్వచ్ఛ్ , స్వాస్థ్ , సశక్త్ , సంపన్న, ఆత్మనిర్భర్  ను సాధించే దిశగా తీసుకెళ్తామని కేంద్ర మంత్రి అన్నారు అందరం ఇటువంటి సంకల్పం తీసుకోవాలని ఆయన ఆకాంక్షించారు.
‘భారతదేశంలో ఆన్-సైట్ & ఆఫ్-సైట్ మురుగునీటి నిర్వహణ పద్ధతుల కోసం ముసాయిదా సలహాసూచనల’ పై వర్చువల్ వర్క్షాప్ జరిగింది, దీనికి రాష్ట్రాలు మరియు కేంద్రపాలిత ప్రాంతాల ప్రతినిధులతో పాటు విద్యావేత్తలు, విషయ నిపుణులు 100 మంది పాల్గొన్నారు.
(Visitor Counter : 228
ప్రధాన మంత్రి కార్యాలయం
కువైట్ ప్రధాని గా తిరిగి నియమితులైన శ్రీ శేఖ్ సబా అల్-ఖాలెద్ అల్-హమద్ అల్-సబా ను అభినందించిన ప్రధాన మంత్రి
కువైట్ ప్రధాని గా తిరిగి నియమితులైన మాన్య శ్రీ శేఖ్ సబా అల్-ఖాలెద్ అల్-హమద్ అల్-సబా కు ప్రధాన మంత్రి శ్రీ నరేంద్ర మోదీ అభినందనలు తెలిపారు.
‘‘డిసెంబర్ 5 న జాతీయ అసెంబ్లీ ఎన్నికలు విజయవంతంగా ముగిసిన తరువాత, కువైట్ ప్రధాని పదవిలో తిరిగి నియమితులైన మాన్య శ్రీ శేఖ్ సబా అల్-ఖాలెద్ అల్-హమద్ అల్-సబా కు హృదయపూర్వక అభినందనలు, శుభాకాంక్షలు.
మన మధ్య గల శ్రేష్ఠమైన ద్వైపాక్షిక సంబంధాలు విస్తరిస్తూ ఉండగలవని, అవి కువైట్ అమీర్, గౌరవనీయులు శ్రీ శేఖ్ నవాఫ్ అల్-అహమద్ అల్-జాబెర్ అల్-సబా దార్శనికత తో కూడినటువంటి నాయకత్వం లో వర్ధిల్లుతాయన్న నమ్మకం నాకుది’’ అని వరుస ట్వీట్ లలో శ్రీ మోదీ పేర్కొన్నారు.
సూక్ష్మ, లఘు, మధ్య తరహా సంస్థల మంత్రిత్వ శాఖష్
ఎం ఎస్ ఎం ఈ ల వ్యాపారాన్ని సులభతరం చేయడం కోసం డిజిటల్ సాధికారత ప్రచారం మరియు డిజిటల్ కార్యక్రమాలు
చిన్న తరహా మరియు లఘు పరిశ్రమల కోసం క్రెడిట్ గ్యారెంటీ ట్రస్ట్ ఫండ్ 2000-01 నుండి జూన్ 30, 2023 వరకు మొత్తం రూ.4,50,163 కోట్లు క్రెడిట్ గ్యారెంటీ పథకం కింద జారీ చేయబడ్డాయి.
టెక్నాలజీ అప్గ్రేడేషన్ కోసం క్రెడిట్ లింక్డ్ క్యాపిటల్ సబ్సిడీ స్కీమ్ కింద మొత్తం 87,680 రాయితీలు రూ. 5,644 కోట్లు విడుదలయ్యాయి. ఈ పథకం 31.03.2020 వరకు అమలులో ఉంది.
స్టార్టప్ యొక్క వ్యాపార నిర్వహణ లోని వివిధ దశలలో మూలధనాన్ని అందించడానికి స్టార్టప్ ఇండియా స్కీమ్ కింద పరిశ్రమ మరియు అంతర్గత వాణిజ్య ప్రమోషన్ విభాగం  స్టార్టప్ల కోసం ప్రభుత్వం ఫండ్ ఆఫ్ ఫండ్స్  మరియు స్టార్టప్ ఇండియా సీడ్ ఫండ్ స్కీమ్  అమలు చేస్తోంది. రెండు పథకాలు పాన్-ఇండియా ప్రాతిపదికన అమలు చేయబడతాయి. ఎఫ్ ఎఫ్ ఎస్ కింద, ఏప్రిల్ 30, 2023 నాటికి, రూ. 9,121 కోట్లు 114 ఆల్టర్నేటివ్ ఇన్వెస్ట్మెంట్ ఫండ్ కి సిడ్బి ద్వారా మరియు ఎస్ ఐ ఎస్ ఎఫ్ ఎస్ కింద ఏప్రిల్ 30, 2023 నాటికి రూ. 611.36 కోట్లను 160 ఇంక్యుబేటర్లకు నిపుణుల సలహా కమిటీ  ఆమోదించింది.
డిజిటల్ సాధికారతను ప్రోత్సహించడానికి మరియు ఎం ఎస్ ఎం ఈ ల వ్యాపారాన్ని సులభతరం చేయడానికి ప్రభుత్వం వివిధ డిజిటల్ కార్యక్రమాలను చేపట్టింది. ఆన్లైన్ రిజిస్ట్రేషన్ కోసం ఉద్యమ్ రిజిస్ట్రేషన్ పోర్టల్, 2020లో కోవిడ్-19 మహమ్మారి కాలంలో ప్రారంభించబడిన ఎం ఎస్ ఎం ఈ ల ఫిర్యాదుల పరిష్కారానికి ఛాంపియన్స్ పోర్టల్, ఆన్లైన్ కొనుగోలు కోసం ప్రభుత్వ ఇ-మార్కెట్ప్లేస్ , ట్రేడ్ రిసీవబుల్స్ డిస్కౌంటింగ్ సిస్టమ్  ఇన్వాయిస్ డిస్కౌంటింగ్ కోసం టీ ఆర్ ఈ డీ ఎస్, ఆన్లైన్ మార్కెట్ కోసం http://www.msmemart.com/ సెంట్రల్ పబ్లిక్ సెక్టార్ ఎంటర్ప్రైజెస్  ద్వారా కొనుగోలు సేకరణను పర్యవేక్షించడానికి ఎం ఈ సంబంధ్, కేంద్ర మంత్రిత్వ శాఖలు/ శాఖలు/ సీ పీ ఎస్ ఈ/ రాష్ట్ర ప్రభుత్వాలు మొదలైన వాటి ద్వారా ఆలస్యమైన చెల్లింపులకు సంబంధించిన దరఖాస్తులను పూరించడానికి సమాధాన్ పోర్టల్ పనిచేస్తున్నాయి.
సూక్ష్మ చిన్న మరియు మధ్యతరహా పరిశ్రమల శాఖ సహాయ మంత్రి శ్రీ భాను ప్రతాప్ సింగ్ వర్మ రాజ్యసభకు లిఖితపూర్వక సమాధానంలో ఈ సమాచారం అందించారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 197.95 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 1,11,711
మొత్తం కేసుల్లో క్రియాశీల కేసులు 0.26%
ప్రస్తుత రికవరీ రేటు 98.54%
గత 24 గంటల్లో 13,929 మంది కోలుకున్నారు. దీంతో, కోలుకున్నవారి మొత్తం సంఖ్య 4,28,65,519 కు పెరిగింది.
గత 24 గంటల్లో 16,103 కొత్త కేసులు నమోదయ్యాయి.
రోజువారీ పాజిటివిటీ రేటు 4.27%
వారపు పాజిటివిటీ రేటు 3.81%
గత 24 గంటల్లో చేసిన 3,76,720 కొవిడ్ పరీక్షలతో కలిపి ఇప్పటివరకు 86.36 కోట్ల పరీక్షలు చేశారు.
ప్రధాన మంత్రి కార్యాలయం
పార్లమెంటు లో బడ్జెటు సమావేశాలు ప్రారంభం కావడాని కంటే ముందు ప్రధాన మంత్రి శ్రీ నరేంద్ర మోదీ చేసిన వ్యాఖ్యలు
మిత్రులారా నమస్కారం,
ఈ దశాబ్దం లో తొలి సమావేశాలు శుక్రవారం నాడు ఆరంభమవుతున్నాయి. ఈ దశాబ్దం భారతదేశ ఉజ్వల భవిష్యత్తు కు చాలా ముఖ్యమైంది. మరి ఈ కారణం గా మన స్వాతంత్య్ర సమరయోధులు కన్న కలల ను వేగవంతంగా నిజం చేయడానికి ఒక సువర్ణావకాశం దేశం ముంగిట కు వచ్చి నిలచింది. ఈ దశాబ్దాన్ని సరి అయిన విధంగా ఉపయోగించుకోవాలి. అందుకని ఈ మొత్తం దశాబ్దాన్ని దృష్టిలో పెట్టుకొని చర్చలు జరగాలి. అర్థవంతమైన ఫలితాల కోసం భిన్నాభిప్రాయాల ను వ్యక్తం చేయాలి. దేశం తాలూకు అంచనాలు ఈ విధంగా ఉన్నాయి.
Narendra Modi
@narendramodi
Speaking at the start of the Budget Session.
Speaking at the start of the Budget Session.
pscp.tv
10:38 AM · Jan 29, 2021
20.6K
5.3K
Copy link to Tweet
https://t.co/qhQMTEXOsG?amp=1
దేశ ప్రజలు ఏ విధమైన ఆశ తో, అంచనా తో మనందరినీ పార్లమెంటు కు పంపించారో, ఆ ప్రజల ఆకాంక్షల ను నెరవేర్చడానికి ఈ పవిత్ర ప్రదేశమైన పార్లమెంటును పూర్తిగా వినియోగించుకోవడం ద్వారా ప్రజాస్వామ్య మర్యాద ను పాటించడం ద్వారా మనం మన వంతు తోడ్పాటును అందించడానికి వెనుకాడబోమన్న విశ్వాసం నాలో ఉంది. ఎమ్పి లంతా కలిసికట్టుగా ఈ సమావేశాల ను ఫలప్రదంగా తీర్చిదిద్దుతారన్న పూర్తి నమ్మకం నాలో ఉంది.
ఇవి బడ్జెటు సమావేశాలు కూడాను. బహుశా భారతదేశం చరిత్ర లో మొట్టమొదటి సారిగా మన ఆర్థిక మంత్రి 2020వ సంవత్సరం లో నాలుగైదు మినీ బడ్జెటు లను- దేనికదే ప్రత్యేక ప్యాకేజీ రూపం లో- సమర్పించవలసి వచ్చింది. అంటే 2020వ సంవత్సరం లో ఒక విధంగా మినీ బడ్జెటు ల పరంపర కొనసాగిందన్న మాట. మరి ఈ కారణంగా, ఈ బడ్జెటును కూడా ఆ నాలుగైదు బడ్జెటు ల పరంపరలో ఒక భాగంగానే చూస్తారని నేను సంపూర్ణంగా విశ్వసిస్తున్నాను.
నేను మరొక్క సారి ఈ రోజు న మాన్య రాష్ట్రపతి మార్గదర్శకత్వం లో ఉభయ సభల ఎమ్పి లు అందరితో కలిసి రాష్ట్రపతి సందేశాన్ని ఆచరణ లోకి తీసుకు రావడం కోసం కంకణం కట్టుకుని మరీ పాటుపడతాము.
అనేకానేక ధన్యవాదాలు.
అస్వీకరణ: ఇది ప్రధాన మంత్రి ప్రసంగానికి దాదాపు గా చేసిన అనువాదం. ప్రధాన మంత్రి మూల ప్రసంగం హిందీ భాష లో కొనసాగింది.
ప్రధాన మంత్రి కార్యాలయం
ప్రపంచ సైకిల్ దినం నాడు మహాత్మ గాంధీ గారి చిత్రాన్ని శేర్ చేసిన ప్రధానమంత్రి
‘లైఫ్ స్టయిల్ ఫార్ ఇన్ వైరన్ మెంట్’  భావన ను గురించి ప్రధాన మంత్రి శ్రీ నరేంద్ర మోదీ ప్రస్తావిస్తూ, సైకిల్ ను నడుపుతున్న మహాత్మ గాంధీ చిత్రాన్ని ఒకదానిని శేర్ చేశారు. ఈ రోజు న ప్రపంచ సైకిల్ దినాన్ని పాటిస్తున్నారు.
ప్రధాన మంత్రి ఒక ట్వీట్ లో -
‘లైఫ్ స్టయిల్ ఫార్ ఇన్ వైరన్ మెంట్’ .
ఈ రోజు న ప్రపంచ సైకిల్ దినాన్ని పాటించుకోవడం జరుగుతున్నది; మరి ఒక నిలకడతనం కలిగినటువంటి మరియు ఆరోగ్యదాయకమైనటువంటి జీవనశైలి ని అనుసరించడం కోసం ప్రేరణ ను పొందడానికి మహాత్మ గాంధీ కంటే ఉత్తమమైన వ్యక్తి మరి ఎవరు ఉంటారు’’ అని పేర్కొన్నారు.
చట్ట, న్యాయ మంత్రిత్వ శాఖ
శాసన మరియు న్యాయశాఖ మంత్రిగా శ్రీ కిరణ్ రిజిజు బ్యాధతలు స్వీకరించారు
మంత్రిత్వశాఖ ఉన్నతాధికారుల సమక్షంలో శాసన మరియు న్యాయశాఖ మంత్రిగా శ్రీ కిరణ్ రిజిజు ఈ రోజు బాధ్యతలు స్వీకరించారు. ఈ సందర్భంగా ఆయన మాట్లాడుతూ.. శాసన, న్యాయశాఖ మంత్రిగా విధుల నిర్వహణ తనకు అతిపెద్ద బాధ్యతగా పేర్కొన్నారు. ప్రజల అంచనాలను నెరవేర్చడానికి తాను ప్రాధాన్యతనిస్తానని, తన బాధ్యతలను పారదర్శంగా నిర్వహించడానికి ప్రయత్నిస్తానన్నారు.
శాసన, న్యాయశాఖ మంత్రిగా బాధ్యతలు చేపట్టడానికి ముందు కిరణ్ రిజిజు 2019, మే నుంచి 2021, జూలై వరకు యువజన వ్యవహారాలు మరియు క్రీడల శాఖ సహాయమంత్రిగా కొనసాగారు. అంతేకాకుండా 2014, మే నుంచి 2019 మే వరకు మైనారిటీ వ్యవహారాల సహాయ మంత్రిగా కొనసాగారు.
రాజకీయంగా చురుకైన కుటుంబం నుంచి వచ్చిన కిరణ్ రిజిజు... విద్యార్థి దశ నుంచే ప్రజా వ్యవహారాలపై ఎంతో ఆసక్తి చూపించారు. 31 సంవత్సరాల వయస్సులో ఆయన భారత ప్రభుత్వం  లోని ఖాదీ మరియు గ్రామ పరిశ్రమల కమిషన్ సభ్యుడిగా నియమింపబడ్డారు. 2004 లో దేశంలోనే అతిపెద్దదైన పశ్చిమ అరుణాచల్ ప్రదేశ్ నియోజకవర్గం నుంచి 14 వ లోక్సభకు ఎన్నికయ్యారు.
సభలోనే కాకుండా సభ వెలుపల కూడా పార్లమెంటరీ పనుల్లో చురుకుగా వ్యవహరించి.. ఎంపీగా తన అనుభవజ్ఞులైన సహచరుల నుంచి అనతికాలంలోనే గౌరవమర్యాదలు పొందారు. 14వ లోక్సభలో పార్లమెంటులోని అనేక కమిటీల్లో కిరణ్ రిజిజు సభ్యులుగా పనిచేశారు. 90శాతం కంటే ఎక్కువ హాజరు రికార్డు సొంతం చేసుకున్న రిజిజు.. జాతీయ, అంతర్జాతీయ ప్రాముఖ్యతగల ప్రశ్నలను లేవనెత్తడంలో, ముఖ్య చర్చల్లో ఆకట్టుకునే ప్రసంగాలతో తనదైన ముద్రను ప్రదర్శించిన రిజిజును మీడియా ఉత్తమ పార్లమెంట్ సభ్యుడిగా ఎంపిక చేసింది.
దేశంలోని అభివృద్ధికి నోచుకోని, అత్యంత మారుమూల ప్రాంతాల్లో పెరిగినప్పటికీ.. జీవితం తనకు అందించిన ప్రతి అవకాశాన్ని స్వీకరించారు. ఈ రోజు భారత ప్రభుత్వంలో, ప్రజల దృష్టిలో ఈశాన్య గొంతుగా గుర్తింపు పొందారు. ఈశాన్య ప్రాంతాన్ని జాతీయ ప్రధాన స్రవంతితో అనుసంధానం చేయాలని బలమైన కోరిక కలిగిన న్యాయవాది కిరణ్ రిజిజు. ఆయన కృషికి గుర్తింపుగా 2014, మే 16న 16వ లోక్సభకు ఎన్నికైన తర్వాత.. ప్రధానమంత్రి నరేంద్ర మోదీ తన మంత్రిమండలిలో 2014, మే 26న హోం వ్యవహారాల మంత్రిత్వశాఖలో సహాయ మంత్రిగా బాధ్యతలు అప్పగించారు.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
హర్యానాలోని కర్నాల్ సమీపంలో డబ్ల్యూడబ్ల్యూఈ ఫేమ్ "ది గ్రేట్ ఖలీ" అలియాస్ దలీప్ సింగ్ రాణా ఏర్పాటు చేసిన వెల్నెస్ సెంటర్ను ప్రారంభించిన కేంద్ర మంత్రి డాక్టర్ జితేంద్ర సింగ్
కేంద్ర సహాయ మంత్రి  సైన్స్ అండ్ టెక్నాలజీ మంత్రిత్వ శాఖ; రాష్ట్ర మంత్రి  ఎర్త్ సైన్స్ మంత్రిత్వ శాఖ; హర్యానాలోని కర్నాల్ సమీపంలో డబ్ల్యూడబ్ల్యూఈ ఫేమ్ "ది గ్రేట్ ఖలీ" అలియాస్ దలీప్ సింగ్ రాణా ఏర్పాటు చేసిన వెల్నెస్ సెంటర్ను ఎంఓఎస్, పీఎంఓ పర్సనల్, పబ్లిక్ గ్రీవెన్స్, పెన్షన్స్, అటామిక్ ఎనర్జీ స్పేస్ శాఖల మంత్రి డాక్టర్ జితేంద్ర సింగ్ ఈరోజు ప్రారంభించారు. ఈ కేంద్రానికి "ది గ్రేట్ ఖలీ" అకాడమీ అని పేరు పెట్టారు.ఇది10 ఎకరాల ప్రైమ్ ల్యాండ్లో విస్తరించి ఉంది. క్యాంపస్లో ఇతర విషయాలతోపాటు, ఫిట్నెస్ సెంటర్, వ్యాయామశాల, స్పోర్ట్స్ కాంప్లెక్స్, రెజ్లింగ్ ఎన్క్లేవ్ రెస్టారెంట్ ఉన్నాయి, ఇది ప్రధానంగా యువతకు ఉపయోగపడుతుంది. రెస్టారెంట్కు "ది గ్రేట్ ఖలీ" ధాబా అని పేరు పెట్టారు ఇది మొత్తం సమగ్ర కాంప్లెక్స్లో భాగం.
ఈ సందర్భంగా డాక్టర్ జితేంద్ర సింగ్ మాట్లాడుతూ, ఖలీ వెల్నెస్ సెంటర్ అనేది ప్రధాని మోదీ ఫ్లాగ్షిప్ పథకాలైన “ఫిట్ ఇండియా” “ఖేలో ఇండియా” కార్యక్రమాలకు నివాళి అని అన్నారు. ఫిట్ ఇండియా మిషన్ ప్రతిరోజూ కనీసం 30-60 నిమిషాల శారీరక శ్రమను కల్పించడం ద్వారా ఫిట్ ఇండియా ఉద్యమంలో భాగం కావాలని ప్రజలను ప్రోత్సహిస్తుంది. కేంద్రాన్ని ఏర్పాటు చేయాలనే గ్రేట్ ఖలీ నిర్ణయాన్ని అభినందిస్తూ డాక్టర్ జితేంద్ర సింగ్, తాను అందుకున్న దాన్ని సమాజానికి తిరిగి ఇచ్చేలా ఎంపిక చేసుకోవడం అభినందనీయమని అన్నారు.
ఖలీ తన రెజ్లింగ్ వృత్తి ద్వారా భారతదేశానికి అంతర్జాతీయ కీర్తిని సంపాదించిపెట్టాడని ప్రపంచంలోనే అత్యధిక పారితోషికం పొందుతున్న వారిలో ఒకడని, అయితే ఇంత జరిగినా, అతను తిరిగి భారతదేశానికి వచ్చి సంపాదించిన డబ్బు వనరులను ఖర్చు చేయడానికి ఎంచుకున్నాడని మంత్రి అన్నారు. అతని తరువాతి తరం ప్రయోజనం కోసం పాటుపడుతున్నారని ప్రశంసించారు. ఖలీ సంజ్ఞ, దేశ నిర్మాణ కర్తవ్యానికి దోహదపడే దాతృత్వం పెట్టుబడి కోసం ఖర్చు చేసేలా ఇతరులను ప్రేరేపించాలని ప్రేరేపించాలని డాక్టర్ జితేంద్ర సింగ్ అన్నారు. డాక్టర్ జితేంద్ర సింగ్ మాట్లాడుతూ, గ్రేట్ ఖలీ 2000లో తన ప్రొఫెషనల్ రెజ్లింగ్లో అరంగేట్రం చేసిన తర్వాత భారతదేశానికి కీర్తి తెచ్చాడు. తన ప్రొఫెషనల్ రెజ్లింగ్ వృత్తిని ప్రారంభించే ముందు, అతను పంజాబ్ పోలీస్లో అసిస్టెంట్ సబ్-ఇన్స్పెక్టర్. డాక్టర్ జితేంద్ర సింగ్ ఖలీ ప్రయత్నాలను చొరవలను ప్రశంసించారు. వెల్నెస్ సెంటర్ను ప్రారంభించడం వెనుక ఆశయాన్ని ఆయన ప్రశంసించారు. గొప్ప మల్లయోధుడి దాతృత్వం ఇతరులకు కూడా ఇలాంటి ప్రజానుకూలమైన చర్యలు తీసుకునేలా స్ఫూర్తినిస్తుందని మంత్రి అన్నారు. శారీరక శ్రమ పట్ల యువతలో చాలా ఉత్సాహం ఉందని, అందుకు వారికి వేదిక కల్పించాలని నిర్ణయించుకున్నట్లు గ్రేట్ ఖలీ మంత్రికి తెలియజేశారు
ఉక్కు మంత్రిత్వ శాఖ
ఎంఒఐఎల్ త్రైపాక్షిక పరిష్కారంపై సంతకాలు
ఒక ప్రధాన పరిణామంలో భాగంగా మ్యాంగనీస్ ఓర్ ఇండియా లిమిటెడ్  కార్మికుల వేతన సవరణకు సంబంధించి ఎంఒఐఎల్ యాజమాన్యం, గుర్తింపు పొందిన యూనియన్ ప్రతినిధుల మధ్య త్రైపాక్షిక పరిష్కారంపై భారత ప్రభుత్వ ప్రధాన లేబర్ కమిషనర్ సమక్షంలో మంగళవారం శ్రమశక్తి భవన్లో జరిగిన ఒక ఉన్నత స్థాయి కార్యక్రమంలో సంతకాలు చేశారు. దాదాపు 6000మంది కంపెనీ సిబ్బందికి లబ్ధి చేకూర్చే ఈ వేతన సవరణ 01.08.2017 నుంచి 31.07. 2027 వరకు దశాబ్దకాల వ్యవధికి వర్తిస్తుంది. ఈ పరిష్కారం ఎంఒఐఎల్ యాజమాన్యం, గుర్తింపు పొందిన ఎంఒఐఎల్ కామ్గార్ సంఘన్  మధ్య అవగాహనా పత్రం ఆధారంగా జరిగింది. ఈ ప్రతిపాదనలలో 20% ఫిట్మెంట్ బెనిఫిట్, 20% రేటున ప్రోత్సాహకాలు, అలవెన్సులు ఉన్నాయి. బేసిక్, డిఎల మధ్యంతర ఉపశమనం గా మే, 2019 నుంచి 12% పెంపును కంపెనీ అందించింది.
బకాయిలను ఏకమొత్తంలో కంపెనీ చెల్లించనుంది. ఆగస్టు 1, 2017 నుంచి 30 సెప్టెంబర్ 2021 కాలానికి చెల్లించవలసిన మొత్తం కారణంగా కంపెనీపై రూ. 218 కోట్ల రూపాయిలు భారం పడనుంది. ప్రతిపాదిత వేతన సరవణ మొత్తం ఆర్థిక ప్రభావం ఏడాదికి రూ. 87 కోట్లుగా ఉండనుంది. ఈ వేతన పెంపుకు సంబంధించి తన ఖాతా పుస్తకాలలో పూర్తి కేటాయింపులను ఎంఒఐఎల్ లిమిటెడ్ ఇప్పటికే చేసింది.
సంతకం చేసిన 60 రోజులలో దీనిని అమలు చేయాలని ఒప్పందం నిర్దేశిస్తుంది.
ఈ ఒప్పందం ఎంఒఐఎల్, దాని సిబ్బంది అభివృద్ధి, శ్రేయస్సుకు సంబంధించి నూతన యుగాన్ని ఆవిష్కరించనుంది. ఈ పక్రియ సిబ్బంది అధిక ఉత్పాదకతను, ఉత్పాదనను చేసేందుకు ప్రేరణను ఇచ్చి, ఆత్మ నిర్భర్ భారత్ లక్ష్యాన్ని సాధించి, దిగుమతులకు ప్రత్యాయం వంటి జాతీయ ప్రయోజనాలను అందించనుంది.
(Visitor Counter : 103
ప్రధాన మంత్రి కార్యాలయం
బర్మింగ్ హమ్ లో 2022 కామన్ వెల్త్ క్రీడలు ఆరంభం అయిన సందర్భం లో భారతదేశందళాని కి శుభాకాంక్షలు తెలియజేసిన ప్రధాన మంత్రి
బర్మింగ్ హమ్ లో 2022 కామన్ వెల్థ్ గేమ్స్  మొదలైన సందర్భం లో, ఆ క్రీడల లో భారతదేశం పక్షాన పాల్గొంటున్న క్రీడాకారుల కు మరియు క్రీడాకారిణుల కు ప్రధాన మంత్రి శ్రీ నరేంద్ర మోదీ శుభాకాంక్షల ను వ్యక్తం చేశారు.
ప్రధాన మంత్రి ఒక ట్వీట్ లో -
‘‘బర్మింగ్ హమ్ లో 2022 కామన్ వెల్థ్ గేమ్స్  ఆరంభం అవుతున్న వేళ, ఆ క్రీడల లో భారతదేశం పక్షాన పాలుపంచుకొంటున్న క్రీడాకారుల కు/ క్రీడాకారిణుల కు ఇవే శుభాకాంక్ష లు. మన ఎథ్ లీట్ లు వారి అతి ఉత్తమమైన ప్రదర్శన ను చాటుతారని, మరి వారి బ్రహ్మాండమైనటువంటి క్రీడా ప్రదర్శన ద్వారా భారతదేశ ప్రజల కు ప్రేరణ ను అందించడాన్ని కొనసాగిస్తారని నేను నమ్ముతున్నాను.’’ అని పేర్కొన్నారు.
(